《水龙吟 午日湖上》
明代·曹溶

一年莺外时光，藕花将满湖南路。绿荫斜带，层层珠箔，惹人深路。

倚遍重楼，共移清景，寻他箫鼓。怅吴霜染鬓，难簪艾叶，佳梦逐，奔驹去。

刚觉山川如故。别灵均、渐凋兰杜。红情待续，小吟消夏，谁传纨素。

徐挂轻帆，此身宜称，闲风浪雨。算归来未得，鸥盟七泽，被杯中误。

作者简介：（1613—1685）明末清初浙江嘉兴人，字秋岳，一字洁躬，号倦圃，别号金陀老圃。明崇祯十年进士，官御史。清顺治元年，授原官，后屡起屡踬，至广东布政使，降山西阳和道，以裁缺去官。工诗。富藏书。有《刘豫事迹》、《静惕堂诗集》、《静惕堂词》、《倦圃莳植记》等。